**Szigeti Zoltán – Növényi furfangok**

Ebben az óravázlatban kétféle módszert ötvözve dolgozhatjuk fel a Növényi furfangok című olvasmányt.

Az első részben csoportban dolgozva, dramatikus játék segítségével ismerjük meg az olvasottakat, a második órán pedig gondolattérkép segítségével értjük meg és dolgozzuk fel az olvasmány második felét

**1. óra:**

|  |
| --- |
| Tanóra menete |
| 1. Bevezető rész:

Milyen tulajdonságai vannak a növényeknek?Az óra első részében összegyűjtik a gyerekek, hogy milyen tulajdonságait ismerik a növényeknek. Szerintetek miért illatos a virág?Ötletelgetnek, néhányat felírunk a táblára is emlékeztetőnek.1. Fő rész:

Elolvassuk a Szitakötő újság 32. oldalán lévő Növényi furfangok című olvasmány első felét (a vegyszermentes biogazdálkodásig). Ebből a részből kiderül, hogy miért illatosak a növények és közösen megbeszéljük, hogy az ötletek közül melyik állt legközelebb a valósághoz.Dramatikus formában dolgozzuk fel ezt a részt. A tanulók három csoportban dolgoznak. Minden csoport kap egy csomagolópapírt és filctollakat. Első lépésként próbálják magukat beleképzelni a virág, a hernyó/rovar és a rágók ellenségei bőrébe, és összegyűjtik, hogy milyen érzéseik lehetnek.Második lépésben megpróbálnak egy néhány mondatos szöveget írni, melyet az adott szereplő mondana a többieknek.Befejező lépésként pedig eljátsszák a különböző csoport képviselői a jelenetet, amelyben a virágot éppen egy hernyó rágcsálja és közeledik feléjük a hernyó egyik ellensége.A jelenet végeztével közösen megbeszéljük, hogy miért tehették és mondhatták azokat a dolgokat, amit hallhattunk, láthattunk. Próbálunk több nézőpontból is közelíteni, hogy minden szereplő motivációját megismerhessük, megérthessük.1. Befejező rész:

Összegezzük, hogy milyen új ismeretek szereztünk a mai órán és összefoglaljuk, hogy milyen érzéseket ébresztett bennünk az olvasmány feldolgozása, a szerepjáték. |

**2. óra**

|  |
| --- |
| Tanóra menete |
| 1. Bevezető rész:

Ezen az órán folytatjuk a Növényi furfangok című olvasmány feldolgozását. Ebben a részben A növények egymásra gyakorolt hatásairól és együttéléséről fogunk olvasni.Milyen hatással lehetnek a növények egymásra? A tanulók megfogalmazzák ötleteiket és megbeszéljük, hogy hogyan jutottak erre a következtetésre.1. Fő rész:

Közösen elolvassuk az olvasmány második felét, az idegen szavakat, kifejezéseket megbeszéljük.Ezen a tanórán is csoportokban fognak dolgozni a tanulók, és egy-egy szövegrészt dolgoznak fel, gondolattérképet készítve. Minden csoport kap egy újabb csomagolópapírt, illetve filctollat, színes ceruzát, hiszen nemcsak szavakat használhatnak a gondolattérkép elkészítése során, hanem rajzokat is, melyekkel illusztrálják, magyarázzák az olvasottakat. Az első csoport a vegyszermentes biogazdálkodástól a nagy tápanyagigényű zöldségekig tartó részletet, a második az „élősködő” növényekről szóló részt, a harmadik csoport pedig a macskagyökérről olvasottakat dolgozza fel.Az elkészült gondolattérképeket kitesszük a teremben, és a csoport által megválasztott képviselők bemutatják elkészült munkáikat, elmondják, hogy milyen új ismereteket szereztek a téma feldolgozása során.A bemutatások után az interaktív tábla segítségével az olvasmányban előforduló szavakat vetítünk ki, melyek betűi összekeveredtek. Az a csoport szerzi meg az első helyet, aki adott idő alatt minél több szót kitalál. Ezután hasonló módon egy szófelhőt láthatnak a tanulók, melyekről adott időn belül minél több szót le kell írniuk.1. Befejező rész:

A csoportok értékelik a csoporttagok munkáját, kiemelik, hogy a csoportjuk mely feladatnál volt a legeredményesebb és hol lehetne fejleszteni még.Az elkészült gondolattérképeket kitesszük a teremben, hogy a többi csoporttag is meg tudja nézni, át tudja tanulmányozni. |